pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.สุริยะฯ ให้ประธานบริหาร บริษัท เมอร์เซเดส-เบนซ์ (ประเทศไทย) จำกัด เข้าพบ
วันศุกร์ที่ 23 สิงหาคม 2562
รมต.สุริยะฯ ให้ประธานบริหาร บริษัท เมอร์เซเดส-เบนซ์ (ประเทศไทย) จํากัด เข้าพบ
รมต.สุริยะฯ ให้ประธานบริหาร บริษัท เมอร์เซเดส-เบนซ์ (ประเทศไทย) จํากัด เข้าพบ
วันนี้ ( 23 ส.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายโรลันด์ โฟล์เกอร์ ประธานบริหาร บริษัท เมอร์เซเดส-เบนซ์ (ประเทศไทย) จํากัด เข้าพบเพื่อหารือเกี่ยวกับนโยบายด้านอุตสาหกรรมยานยนต์ในประเทศไทย แผนส่งเสริมการลงทุนสําหรับกิจการรถยนต์ไฟฟ้าแบบเสียบปลั๊ก (PHEV) และด้านกิจการรถยนต์ไฟฟ้าแบบแบตเตอรี่ (BEV) โดยมีนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม และคณะ ร่วมด้วย ณ ห้องรับรอง 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ห่วงประชาชนเจ็บป่วยด้วยโรคไข้หวัดใหญ่ ปอดบวม โรคฮิตที่มากับหน้าฝน
วันเสาร์ที่ 1 กันยายน 2561
สธ.ห่วงประชาชนเจ็บป่วยด้วยโรคไข้หวัดใหญ่ ปอดบวม โรคฮิตที่มากับหน้าฝน
กระทรวงสาธารณสุข เตือนประชาชน หน้าฝน อากาศชื้น พบป่วยด้วยโรคไข้หวัดใหญ่ ปอดบวมสูง  กําชับสํานักงานสาธารณสุขทั่วประเทศ ประชาสัมพันธ์ให้ความรู้ประชาชนในการป้องกันโรค เน้นลดจํานวนผู้ป่วย
ลดภาวะแทรกซ้อนอันตราย
กระทรวงสาธารณสุข เตือนประชาชน หน้าฝน อากาศชื้น พบป่วยด้วยโรคไข้หวัดใหญ่ ปอดบวมสูง กําชับสํานักงานสาธารณสุขทั่วประเทศ ประชาสัมพันธ์ให้ความรู้ประชาชนในการป้องกันโรค เน้นลดจํานวนผู้ป่วย
ลดภาวะแทรกซ้อนอันตราย
นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า ในช่วงนี้สภาพอากาศเปลี่ยนแปลง มีฝนตกชุกในหลายพื้นที่ อากาศมีความชื้นสูงเอื้อต่อการเจริญเติบโตของเชื้อโรค เป็นสาเหตุเกิดโรคหลายชนิด ข้อมูลการเฝ้าระวังของสํานักระบาดวิทยา โรคที่พบมากสุดในช่วงฤดูฝนช่วงเดือนมิถุนายน-กันยายน 2560 อันดับ 1 ได้แก่
โรคไข้หวัดใหญ่พบผู้ป่วย 121,283 คน เสียชีวิต 15 ราย รองลงมาคือปอดบวม 100,340 คน เสียชีวิต 118 ราย ได้กําชับให้สํานักงานสาธารณสุขจังหวัดและโรงพยาบาลทุกแห่งทั่วประเทศ ประชาสัมพันธ์ให้ความรู้ประชาชนในการป้องกันโรค ลดจํานวนผู้ป่วยให้ได้มากที่สุด รวมทั้งเข้มข้นการตรวจวินิจฉัยและรักษาโรค เพื่อลดภาวะแทรกซ้อนที่อาจเป็นอันตรายถึงเสียชีวิต
นายแพทย์เจษฎากล่าวต่อว่า รอบ 3 เดือนของฤดูฝนปี 2561 นี้ พบผู้ป่วยโรคไข้หวัดใหญ่ 41,294 คน เสียชีวิต 7 ราย ส่วนใหญ่เป็นกลุ่มเสี่ยงได้แก่ ผู้สูงอายุ มีโรคเรื้อรังประจําตัว ส่วนโรคปอดบวมพบผู้ป่วย 61,908 คน เสียชีวิต 37 ราย โดยอาการของโรคไข้หวัดใหญ่ ผู้ป่วยจะมีไข้ ไอ น้ํามูก บางคนมีอาการเจ็บคอ ปวดเมื่อยตามตัว คลื่นไส้อาเจียน ท้องเสีย ส่วนใหญ่อาการจะไม่รุนแรง เป็นอยู่ประมาณ 3-5 วัน ส่วนโรคปอดบวม เป็นโรคที่มีความรุนแรงสูง เกิดจากการติดเชื้อหลายชนิด เช่น เชื้อแบคทีเรีย เชื้อไวรัส อาจเป็นโรคแทรกซ้อนหลังจากป่วยเป็นไข้หวัดใหญ่ประมาณ 3 วัน โดยผู้ป่วยจะมีไข้สูง ไอ เหนื่อยหอบง่าย และอาจมีเสมหะ หรือมีอาการเจ็บหน้าอกร่วมด้วย
ควรให้ความสนใจในผู้สูงอายุอาจจะมีไข้ หรือตัวอุ่นๆ และมีอาการซึมลง ส่วนในเด็กอายุต่ํากว่า 2 ปี จะมีไข้สูง ซึม ไม่ดื่มน้ําหรือนม หายใจหอบเร็วหรือหายใจมีเสียงดังหวีดหรือหายใจแรงจนชายโครงบุ๋ม หากมีอาการดังกล่าวขอให้รีบไปพบแพทย์ทันที จะช่วยลดอาการรุนแรง ลดการเสียชีวิตได้
อย่างไรก็ตาม ประชาชนสามารถป้องกันการเจ็บป่วยง่ายๆ ด้วยมาตรการ ปิด ล้าง เลี่ยง หยุด คือ ปิดปากจมูกเมื่อป่วย ไอ จาม สวมหน้ากากอนามัย ล้างมือบ่อย ๆ ก่อนรับประทานอาหาร เลี่ยงการอยู่ใกล้ผู้มีอาการป่วย
มีไข้ ไอ จาม หรืออยู่ในสถานที่คนมาอยู่รวมกันจํานวนมาก ให้หยุดงาน หยุดเรียน หยุดกิจกรรมกับผู้อื่นเมื่อป่วย เพื่อให้หายป่วยเร็ว และไม่แพร่เชื้อให้คนอื่น นอกจากนี้ ต้องออกกําลังกายสม่ําเสมอ รักษาร่างกายให้อบอุ่น รับประทานอาหารที่สะอาดปรุงสุกใหม่ ครบ 5 หมู่ หากประชาชนเจ็บป่วยฉุกเฉินโทรขอความช่วยเหลือที่สายด่วน 1669 ฟรีตลอด 24 ชั่วโมง หรือสอบถามเรื่องโรคติดต่อต่างๆ ที่สายด่วนกรมควบคุมโรค โทร. 1422
*********************************************** 1 กันยายน 2561
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการตรวจราชการกรุงเทพมหานคร เขตบางแค และเขตบางขุนเทียน
วันอังคารที่ 12 กุมภาพันธ์ 2562
นายกรัฐมนตรีมีกําหนดการตรวจราชการกรุงเทพมหานคร เขตบางแค และเขตบางขุนเทียน
นายกรัฐมนตรีมีกําหนดการตรวจราชการกรุงเทพมหานคร เขตบางแค และเขตบางขุนเทียน ในวันที่ 13 กุมภาพันธ์ 2562 เพื่อติดตามการดําเนินงานตามนโยบายของรัฐบาล เกี่ยวกับการแก้ปัญหาจราจร ถ. เพชรเกษม และแนวทางป้องกันปัญหาน้ําทะเลกัดเซาะชายฝั่งบางขุนเทียน
พลเอก ประยุทธ์ จันทร์โอชา นายกรัฐมนตรี ติดตามการดําเนินงานตามนโยบายของรัฐบาล ในการแก้ปัญหาจราจร ถ.เพชรเกษม และแนวทางป้องกันปัญหาน้ําทะเลกัดเซาะชายฝั่งบางขุนเทียน โดยมีคณะรัฐมนตรีร่วมคณะประกอบด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นายอาคม เติมพิทยาไพสิฐ รัฐมนตรีว่าการกระทรวงคมนาคม และพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม มีกําหนดการดังนี้
วันพุธที่ 13 กุมภาพันธ์ 2562 เวลา 13.00 น. นายกรัฐมนตรีเดินทางถึงตลาดแสงฟ้า เขตบางแค และจะเข้าฟังบรรยายสรุปการแก้ไขปัญหาจราจรบนถนนเพชรเกษม บริเวณช่วงตลาดบางแค พร้อมเยี่ยมชมการพัฒนาผลิตภัณฑ์ชุมชนเขตบางแค และชุมชนกลุ่มกรุงธนใต้
ต่อมา เวลา 14.30 น. นายกรัฐมนตรีและคณะจะเดินทางไปยังพิพิธภัณฑ์ท้องถิ่นกรุงเทพมหานคร เขตบางขุนเทียน ซึ่งเป็นพื้นที่จัดแสดงและทํากิจกรรม เพื่อการเรียนรู้เกี่ยวกับท้องถิ่นบางขุนเทียน และการปลูกป่าชายเลนเพื่อป้องกันปัญหาน้ําทะเลกัดเซาะชายฝั่งบางขุนเทียน พร้อมรับฟังบรรยายสรุปเกี่ยวกับการดําเนินโครงการ “ปลูกป่าในใจคน ตามศาสตร์พระราชา” และปัญหาน้ําทะเลกัดเซาะชายฝั่งบางขุนเทียนจากผู้อํานวยการเขตบางขุนเทียน และเยี่ยมชมการพัฒนาผลิตภัณฑ์ชุมชนเขตบางขุนเทียน
จากนั้น นายกรัฐมนตรีเดินทางจากท่าเรือแพขวัญใจ โดยเรือไปยังท่าเรือเจ้าแม่ศรีนิล ตามเส้นทางคลองศรีกุมาร ไปยังจุดชมวิวป่าชายเลนทะเลกรุงเทพ เขตบางขุนเทียน โดยรถจักรยาน เพื่อร่วมกิจกรรม “เพิ่มและขยายพันธุ์ไม้ป่าชายเลน” กับประชาชนด้วยการยิงเม็ดแสมเข้าสู่ป่าชายเลน ก่อนเดินทางกลับ
ทั้งนี้ นายกรัฐมนตรีจะติดตามความก้าวหน้าในการแก้ไขปัญหาจราจรบริเวณโดยรอบตลาดบางแค ซึ่งเป็นตลาดขนาดใหญ่ที่เปิดกิจการมายาวนาน จําหน่ายสินค้าทั้งของสดและสําเร็จรูปทั้งปลีกและส่ง เนื่องจากมีที่ตั้งอยู่ริมถนนเพชรเกษม ประกอบกับมีการก่อสร้างสถานีบางแค ภายใต้โครงการรถไฟฟ้ามหานคร สายเฉลิมรัชมงคลหรือสายสีน้าเงินในพื้นที่ ส่งผลต่อปัญหาการสัญจรไปมาบนทางเท้าและจราจรติดขัดบริเวณตลาดอย่างมาก โดยหลายหน่วยงานได้ดําเนินการเพื่อบรรเทาปัญหาการจราจรพื้นที่ในหลายมิติ โดยคํานึงถึงประโยชน์ของผู้ค้าและประชาชนที่สัญจรไปมา
สําหรับการอนุรักษ์และพัฒนาป่าชายเลน พื้นที่เขตบางขุนเทียน ซึ่งเป็นพื้นที่เขตเพียงแห่งเดียวของกรุงเทพฯ ที่ติดทะเล นั้น ในอดีตมีแนวฝั่งที่อุดมสมบูรณ์ แต่เนื่องจากการถูกบุกรุกและอิทธิพลของคลื่นลมทําให้เกิดวิกฤติการกัดเซาะชายฝั่งอย่างรุนแรง ปัจจุบันได้มีการดําเนินการตามแนวพระราชดําริด้านการอนุรักษ์และพัฒนาป่าชายเลน "ปลูกป่าในใจคนตามศาสตร์พระราชา" ในพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยปลูกป่าชายเลน เพื่อฟื้นฟู สร้างความสมดุลของระบบนิเวศ แก้ไขปัญหาการกัดเซาะชายฝั่ง รวมทั้งส่งเสริมให้พื้นที่ดังกล่าวเป็นแหล่งท่องเที่ยวเชิงนิเวศอีกแห่งหนึ่งของกรุงเทพมหานครอีกด้วย
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร.จับมือเครือข่ายความปลอดภัย จัดกิจกรรม “จป.จิตอาสาทำดีเพื่อสังคม”
วันพุธที่ 14 พฤศจิกายน 2561
กสร.จับมือเครือข่ายความปลอดภัย จัดกิจกรรม “จป.จิตอาสาทําดีเพื่อสังคม”
กสร.เครือข่ายความปลอดภัยในการทํางาน จัดกิจกรรม “จป.จิตอาสาทําดีเพื่อสังคม” ในโอกาสครบรอบวันเจ้าหน้าที่ความปลอดภัยทํางานประจําปี 2561 เสริมความรู้ด้านความปลอดภัย ณ วัดสิรินธรเทพรัตนาราม และศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จ.นครปฐม
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ประกาศกระทรวงมหาดไทย เรื่อง ความปลอดภัยในการทํางานของลูกจ้าง ซึ่งมีผลบังคับใช้เมื่อวันที่ 12 พฤศจิกายน 2528 ได้กําหนดให้สถานประกอบกิจการจัดให้มีเจ้าหน้าที่ความปลอดภัยในการทํางานประจําสถานประกอบกิจการ ทําหน้าที่รับผิดชอบด้านความปลอดภัยในการทํางานของลูกจ้าง จึงถือได้ว่าวันที่ 12 พฤศจิกายนของทุกปี เป็นวันเจ้าหน้าที่ความปลอดภัยในการทํางาน เพื่อให้ทุกฝ่ายที่เกี่ยวข้องได้ตระหนักถึงความสําคัญของเจ้าหน้าที่ความปลอดภัยในการทํางาน และเป็นการขับเคลื่อนนโยบาย Safety Thailand
ผ่านความร่วมมือจากภาคส่วนที่เกี่ยวข้องตามกลไกประชารัฐ กสร.ได้ร่วมกับชมรมและเครือข่ายเจ้าหน้าที่ความปลอดภัยในการทํางานทั่วประเทศจัดกิจกรรมสาธารณประโยชน์ เนื่องในโอกาสครบรอบวันเจ้าหน้าที่ความปลอดภัยในการทํางานขึ้น สําหรับในส่วนกลางกสร.ได้ร่วมกับภาคีเครือข่ายด้านความปลอดภัยในเขตกรุงเทพฯ จังหวัดนครปฐม และจังหวัดสมุทรสาคร นายจ้าง ผู้ประกอบการ จัดกิจกรรม“จป.จิตอาสาทําดีเพื่อสังคม” ทําความสะอาดสถานที่พร้อมจัดกิจกรรมสร้างจิตสํานึกด้านความปลอดภัยให้แก่เด็กเล็กและเจ้าหน้าที่ ณ วัดสิรินธรเทพรัตนาราม และศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดนครปฐม โดยมอบให้นายทศพล กฤตวงศ์วิมาน รองอธิบดีกสร. เป็นประธานเปิดกิจกรรมดังกล่าว
นายอภิชิต ประสพรัตน์ รองประธานสภาอุตสาหกรรมแห่งประเทศไทยและประธานกิตติมศักดิ์สภาอุตสาหกรรมจังหวัดสมุทรสาคร ในฐานะผู้แทนฝ่ายนายจ้างที่เข้าร่วมกิจกรรม กล่าวว่า การเข้าร่วมกิจกรรมในครั้งนี้นอกจากเป็นการทํากิจกรรมสาธารณประโยชน์ร่วมกับเครือข่ายความปลอดภัยแล้วยังเป็นส่วนหนึ่งในการสนับสนุนและส่งเสริมการขับเคลื่อนงานด้านความปลอดภัยในการทํางาน
ด้านนายกรีติ์กนิษฐ โชคชัยณรงค์ เลขานุการ กรรมการบริหารสภาอุตสาหกรรมแห่งประเทศไทยอดีตเจ้าหน้าที่ความปลอดภัยในการทํางานระดับวิชาชีพ กล่าวว่า เจ้าหน้าที่ความปลอดภัยในการทํางานทุกระดับเป็นกลไกสําคัญในการขับเคลื่อนงานด้านความปลอดภัยในสถานประกอบกิจการและสามารถขยายไปสู่แรงงานนอกระบบได้ด้วย หากเจ้าหน้าที่ความปลอดภัยในการทํางานมุ่งมั่น ทุ่มเทในการทํางานตามบทบาทและหน้าที่แล้ว จะช่วยให้การประสบอุบัติเหตุจากการทํางานในภาพรวมของประเทศลดลงอย่างต่อเนื่อง
รัฐบาลไทย-ข่าวทำเนียบรัฐบาล-​เอกอัครราชทูตโรมาเนียประจำประเทศไทย เข้าเยี่ยมคารวะ นายกรัฐมนตรี
วันพุธที่ 2 พฤษภาคม 2561
​เอกอัครราชทูตโรมาเนียประจําประเทศไทย เข้าเยี่ยมคารวะ นายกรัฐมนตรี
​เอกอัครราชทูตโรมาเนียประจําประเทศไทย เข้าเยี่ยมคารวะ นายกรัฐมนตรี
วันนี้ (2 พฤษภาคม 2561) เวลา 09.30 น. นายบ็อกดัน บาเดีย (Bogdan Badea) เอกอัครราชทูตโรมาเนียประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ สรุปสาระสําคัญการหารือ ดังนี้
นายกรัฐมนตรีกล่าวต้อนรับเอกอัครราชทูตโรมาเนียประจําประเทศไทยในโอกาสที่มารับตําแหน่ง และแสดงความเสียใจต่อการสวรรคตของสมเด็จพระราชาธิบดีไมเคิลที่ 1 แห่งโรมาเนีย ซึ่งเอกอัครราชทูตโรมาเนียประจําประเทศไทยได้กล่าวขอบคุณในการต้อนรับ และดีใจที่ได้มาดํารงตําแหน่งในไทย พร้อมกล่าวชื่นชมประเทศไทยที่มีความงดงามทางด้านประเพณีและวัฒนธรรม ตลอดจนคนไทยที่ให้การต้อนรับอย่างอบอุ่น และกล่าวว่าความสัมพันธ์ระหว่างสองประเทศมีมายาวนานหลายร้อยปี โดยเฉพาะในระดับพระราชวงศ์ จึงขอแสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร เช่นกัน
นายกรัฐมนตรีได้ชื่นชมการพัฒนาประเทศของโรมาเนีย โดยเฉพาะการขยายตัวทางเศรษฐกิจ และโรมาเนียเป็นประเทศที่มีบทบาทสําคัญในสหภาพยุโรป (EU) โดยในปี 2562 โรมาเนียจะเป็นประธานคณะมนตรีแห่งสหภาพยุโรป และไทยจะเป็นประธานอาเซียน ดังนั้นไทยและโรมาเนียสามารถมีบทบาทในการเป็นสะพานเชื่อมระหว่างภูมิภาคในช่วงเวลาดังกล่าวได้ พร้อมความร่วมมือในกรอบการดําเนินความสัมพันธ์กับสหภาพยุโรปและเวทีระหว่างประเทศต่าง ๆ เช่น ASEM และ OSCE โอกาสนี้ เอกอัครราชทูตโรมาเนียประจําประเทศไทยได้แสดงความยินดีที่มีการยกระดับความสัมพันธ์ระหว่างไทยกับสหภาพยุโรป จากการปรับข้อมติที่ผ่านมา ซึ่งมีแนวโน้มว่าความสัมพันธ์ดังกล่าวจะมีพัฒนาการที่ดีขึ้นอย่างต่อเนื่อง
ด้านความสัมพันธ์ในระดับทวิภาคี นายกรัฐมนตรีและเอกอัครราชทูตโรมาเนียประจําประเทศไทยตกลงที่จะทํางานร่วมกันเพื่อผลักดันความร่วมมือไทย – โรมาเนีย ให้ใกล้ชิดมากยิ่งขึ้น โดยเฉพาะความร่วมมือทางด้านการเกษตร ซึ่งไทยมีความสนใจที่จะเรียนรู้ในด้านการปศุสัตว์และการผลิตผลิตภัณฑ์นมจากโรมาเนีย เช่นเดียวกับฝ่ายโรมาเนียที่สนใจจะร่วมมือกันทั้งในด้านการเกษตรและสาธารณสุข สําหรับความร่วมมือทางเศรษฐกิจ ฝ่ายไทยเน้นย้ําถึงศักยภาพและความพร้อมของไทยในการเป็นศูนย์กลางของตลาดอาเซียนและประเทศเพื่อนบ้าน จึงหวังว่านักลงทุนและผู้เชี่ยวชาญชาวโรมาเนียจะเข้ามาร่วมลงทุนและทํางานในโครงการต่าง ๆ ของรัฐบาล เช่น โครงการพัฒนาระเบียงเศรษฐกิจพิเศษภาคตะวันออก (EEC) ทั้งนี้ รัฐบาลได้เห็นชอบต่อโครงการ Smart Visa ที่สามารถอํานวยความสะดวกให้แก่นักธุรกิจที่จะมาลงทุนในโครงการต่าง ๆ
ในช่วงท้าย นายกรัฐมนตรีแสดงความขอบคุณที่ฝ่ายโรมาเนียคอยดูแลและอํานวยความสะดวกแก่นักศึกษาไทยในโรมาเนีย พร้อมขอให้มีการแลกเปลี่ยนองค์ความรู้ที่จะเป็นโยชน์แก่ทั้งสองฝ่ายต่อไป นอกจากนี้ ทั้งสองฝ่ายต่างยินดีที่ประชาชนทั้งสองประเทศไปมาหาสู่กันมากขึ้นในปีที่ผ่านมา ทั้งนี้ นายกรัฐมนตรียืนยันว่ารัฐบาลพร้อมที่จะทํางานและให้ความร่วมมือแก่เอกอัครราชทูตโรมาเนียประจําประเทศไทย เพื่อผลักดันความร่วมมือระหว่างไทยกับโรมาเนียให้ก้าวหน้ายิ่งขึ้นต่อไปในทุกมิติ
รัฐบาลไทย-ข่าวทำเนียบรัฐบาล-รมว.แรงงาน ลงพื้นที่จังหวัดชลบุรี เตรียมความพร้อมรองรับเขตพัฒนาพิเศษภาคตะวันออก (EEC)
วันพุธที่ 20 พฤศจิกายน 2562
รมว.แรงงาน ลงพื้นที่จังหวัดชลบุรี เตรียมความพร้อมรองรับเขตพัฒนาพิเศษภาคตะวันออก (EEC)
รมว.แรงงาน ลงพื้นที่จังหวัดชลบุรี เตรียมความพร้อมรองรับเขตพัฒนาพิเศษภาคตะวันออก (EEC)
วันที่ ๒๐ พฤศจิกายน ๒๕๖๒ เวลา ๐๙.๐๐ น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน และคณะ ลงพื้นที่จังหวัดชลบุรีในการตรวจเยี่ยมและรับฟังบรรยายสรุปโครงการ AMATA SMART CITY รวมทั้งการบริหารงานบุคคลเพื่อรองรับเขตพัฒนาพิเศษภาคตะวันออก (EEC) ณ บริษัท อมตะ คอร์ปอเรชั่น จํากัด (มหาชน) อําเภอเมืองชลบุรี จังหวัดชลบุรี โดยมี นายวิบูลย์ กรมดิษฐ์ กรรมการและประธานเจ้าหน้าที่การตลาดบริษัท อมตะ คอร์ปอเรชั่น จํากัด (มหาชน) ให้การต้อนรับ โดย รมว.แรงงาน ได้กล่าวถึงภารกิจของกระทรวงแรงงานที่สอดคล้องกับการเตรียมความพร้อมเพื่อรองรับเขตพัฒนาพิเศษภาคตะวันออก (EEC) ว่า กระทรวงแรงงานมีภารกิจสําคัญในการบริหารจัดการด้านแรงงาน ส่งเสริมการมีงานทํา พัฒนาทักษะฝีมือ คุ้มครองดูแลสิทธิประโยชน์และสวัสดิการต่าง ๆ ของแรงงาน ภารกิจเหล่านี้มีความสําคัญอย่างยิ่งต่อการสนับสนุนนโยบายของรัฐบาลที่มุ่งเน้นให้แรงงานมีทักษะสูง พร้อมขับเคลื่อนการเปลี่ยนแปลงโครงสร้างทางเศรษฐกิจ ยกระดับรายได้ไปสู่ประเทศที่มีรายได้สูง ด้วยการส่งเสริมอุตสาหกรรมแห่งอนาคตในเขตเศรษฐกิจพิเศษภาคตะวันออก
ม.ร.ว.จัตุมงคลฯ กล่าวต่อว่า การจัดตั้งศูนย์บริหารแรงงานเขตพัฒนาพิเศษภาคตะวันออกเป็นบทบาทแรกที่กระทรวงแรงงานได้ริเริ่มดําเนินการเพื่ออํานวยความสะดวกให้ประชาชนในพื้นที่ได้รับบริการด้านแรงงานอย่างมีประสิทธิภาพ โดยเป็นหน่วยงานในกลุ่มแรก ๆ ที่เข้าไปร่วมมือในการทํางานกับสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) และได้เริ่มต้นจัดทําข้อมูลการสํารวจความต้องการแรงงานของสถานประกอบการในพื้นที่ทําให้เกิดการบรรจุงานจํานวนเกือบ ๓๐,๐๐๐ อัตราในปีที่ผ่านมา นอกจากนี้ กระทรวงแรงงานได้ดําเนินการด้านการพัฒนาฝีมือแรงงาน ซึ่งจากการประเมินความต้องการที่จะเกิดขึ้นในอนาคตพบว่า มีความต้องการให้แรงงานเข้ามาทํางานในพื้นที่จํานวนมาก และเป็นความจําเป็นอย่างมากที่แรงงานเหล่านี้จะต้องได้รับการเพิ่มพูนทักษะเพื่อรองรับอุตสาหกรรมใหม่ ๆ ที่จะเกิดขึ้นในเวลาอันใกล้ ในขณะที่สถานศึกษายังไม่สามารถเตรียมกําลังคนได้เพียงพอ การทํางานร่วมกับสถานศึกษา สถานประกอบการ และผู้ที่เกี่ยวข้องจําเป็นต้องมีการจัดการด้านข้อมูลที่ดี ช่วยให้การทํางานได้เห็นแนวทางและเป้าหมายที่ชัดเจน กระทรวงแรงงานจึงได้นําฐานข้อมูลแรงงานแห่งชาติเข้ามาช่วยให้เกิดการเชื่อมโยงข้อมูลของหน่วยงานต่าง ๆ นอกจากนี้ยังได้มีการพัฒนาระบบฐานข้อมูลให้มีความสามารถในการติดตามความเคลื่อนไหวของความต้องการแรงงานและเชื่อมโยงกับหน่วยงานอื่น ๆ ได้เพิ่มมากขึ้นในการพัฒนาระบบช่วงปี ๒๕๖๓ นี้
จากนั้น รมว.แรงงาน และคณะ ได้เยี่ยมชมนิทรรศการ และพบปะนักศึกษาฝึกงานจากสถานประกอบการที่รับนักศึกษาฝึกงาน มูลนิธิเฟื่องพัฒนา และบริษัท เอฟโอ เอ็มเอ็ม (เอเชีย) จํากัด
++++++++++++++++++++++++++++
รัฐบาลไทย-ข่าวทำเนียบรัฐบาล-นายกรัฐมนตรีสั่งการ ก.แรงงาน เร่งเตรียมความพร้อมให้กับแรงงานไทยที่สนใจไปทำงานต่างประเทศ หลังสถานการณ์โควิด 19 คลี่คลาย
วันอาทิตย์ที่ 7 มิถุนายน 2563
นายกรัฐมนตรีสั่งการ ก.แรงงาน เร่งเตรียมความพร้อมให้กับแรงงานไทยที่สนใจไปทํางานต่างประเทศ หลังสถานการณ์โควิด 19 คลี่คลาย
นายกรัฐมนตรีสั่งการ ก.แรงงาน เร่งเตรียมความพร้อมให้กับแรงงานไทยที่สนใจไปทํางานต่างประเทศ หลังสถานการณ์โควิด 19 คลี่คลาย
ศาสตราจารย์นฤมลภิญโญสินวัฒนาโฆษกประจําสํานักนายกรัฐมนตรีเผยจากผลกระทบของการแพร่ระบาดของโรคติดเชื้อไวรัสโควิด19ทําให้ช่วงครึ่งแรกของปี2563ประเทศต่างๆทั่วโลกประสบปัญหาเศรษฐกิจชะลอตัวแต่คาดว่ากิจกรรมด้านเศรษฐกิจจะกลับมาสู่สภาพปกติโดยเร็วพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมให้ความสําคัญกับผู้ใช้แรงงานซึ่งแรงงานไทยเป็นประเทศลําดับต้นๆที่ตลาดแรงงานในต่างประเทศต้องการทั้งในประเทศที่เป็นคู่เจรจาเดิมและที่เป็นที่นิยมของแรงงานไทยเช่นไต้หวันสาธารณรัฐเกาหลีมาเลเซียญี่ปุ่นอิสราเอลและในภูมิภาคอื่นทั่วโลกต่างยอมรับเรื่องความมีวินัยและทักษะฝีมือของแรงงานประกอบกับประเทศไทยมีการบริหารจัดการโรคโควิด19ได้เป็นอย่างดีจนเป็นที่ยอมรับของนานาประเทศ
ทั้งนี้ที่ผ่านมามีผู้แทนจากประเทศต่างๆเข้าเยี่ยมคารวะนายกรัฐมนตรีอาทิเช่นเอกอัครราชทูตคูเวตได้แจ้งความประสงค์ต้องการแรงงานไทยไปทํางานในการเร่งฟื้นฟูเศรษฐกิจโดยนายกรัฐมนตรีได้มอบหมายให้กรมการจัดหางานกระทรวงแรงงานร่วมกับภาคเอกชนเร่งเตรียมความพร้อมในการจัดส่งแรงงานไทยไปทํางานต่างประเทศให้ได้รับประโยชน์สูงสุดได้ทํางานอย่างมีศักดิ์ศรีมีคุณภาพชีวิตที่ดีและมีโอกาสได้รับการพัฒนาทักษะฝีมือรวมถึงทักษะด้านภาษาซึ่งหากการเดินทางระหว่างประเทศสามารถทําได้ตามปกติสามารถจัดส่งแรงงานไทยไปทํางานต่างประเทศได้ทันทีให้ใกล้เคียงกับเป้าหมายจํานวน 100,000คนตามที่ตั้งเป้าไว้คาดว่าจะทําให้มีรายได้เข้าประเทศกว่า140,000ล้านบาท
ทั้งนี้ขอย้ําให้แรงงานไทยที่สนใจเดินทางไปทํางานต่างประเทศเดินทางไปทํางานอย่างถูกต้องตามกฎหมายเตรียมร่างกายและทักษะฝีมือไว้ให้พร้อมรัฐบาลพร้อมให้การสนับสนุนอํานวยความสะดวกในด้านต่างๆ
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เตรียมพัฒนาอาชีพแก่ผู้รับจัดสรรที่ดินทำกิน
วันจันทร์ที่ 10 กันยายน 2561
เตรียมพัฒนาอาชีพแก่ผู้รับจัดสรรที่ดินทํากิน
รัฐบาลเตรียมพัฒนาอาชีพให้แก่เกษตรกรและประชาชนผู้มีรายได้น้อยที่ได้รับการจัดสรรที่ดินทํากินตามโครงการจัดที่ดินทํากินแห่งชาติในพื้นที่ จ.เชียงใหม่ แม่ฮ่องสอน จันทบุรี เพชรบุรี หนองบัวลําภู อุทัยธานี และอุบลราชธานี
เสาร์ที่ 8 ก.ย.61
เตรียมพัฒนาอาชีพแก่ผู้รับจัดสรรที่ดินทํากิน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมพัฒนาอาชีพให้แก่เกษตรกรและประชาชนผู้มีรายได้น้อยที่ได้รับการจัดสรรที่ดินทํากินตามโครงการจัดที่ดินทํากินแห่งชาติในพื้นที่ จ.เชียงใหม่ แม่ฮ่องสอน จันทบุรี เพชรบุรี หนองบัวลําภู อุทัยธานี และอุบลราชธานี โดยให้ส่วนราชการในพื้นที่จัดทําโครงการส่งเสริมพัฒนาอาชีพที่เหมาะสมกับแต่ละพื้นที่ สร้างความรู้และส่งเสริมการตลาด พัฒนาโครงสร้างพื้นฐานที่จําเป็น เช่น แหล่งน้ําและระบบกระจายน้ําเพื่อการเกษตร จัดหาเครื่องมืออุปกรณ์ทําการเกษตร เป็นต้น ทั้งนี้ รัฐบาลมุ่งมั่นช่วยเหลือเกษตรกรและผู้มีรายได้น้อยอย่างยั่งยืน โดยเฉพาะการเปิดโอกาสให้ทุกคนมีที่ดินทํากิน มีอาชีพและรายได้ เพื่อดูแลตนเองและครอบครัวได้อย่างดีที่สุด
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิชี้แจงกรณีมีผู้โดยสารสัญชาติไนจีเรียติดค้างในท่าอากาศยาน [กระทรวงคมนาคม]
วันอังคารที่ 19 พฤษภาคม 2563
ท่าอากาศยานสุวรรณภูมิชี้แจงกรณีมีผู้โดยสารสัญชาติไนจีเรียติดค้างในท่าอากาศยาน [กระทรวงคมนาคม]
ท่าอากาศยานสุวรรณภูมิชี้แจงกรณีมีผู้โดยสารสัญชาติไนจีเรียติดค้างในท่าอากาศยาน
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) (ทอท.)
กระทรวงคมนาคม ชี้แจงกรณีพบผู้โดยสารสัญชาติไนจีเรีย จํานวน 3 คน ติดค้างใน ทสภ. เนื่องจากเที่ยวบินปลายทางถูกยกเลิกจากสถานการณ์การแพร่ระบาดของโรคติดเชื้อไวรัส COVID-19 นั้น ทสภ. ขอชี้แจงข้อเท็จจริงดังนี้
ผู้โดยสารสัญชาติไนจีเรีย 2 คนเดินทางมาถึง ทสภ. เมื่อวันที่ 21 มีนาคม 2563 โดยสายการบิน Emirates เที่ยวบินที่ EK372 มีกําหนดต่อเครื่องของสายการบิน Lao Airlines เพื่อเดินทางไปยังสาธารณรัฐประชาธิปไตยประชาชนลาว และอีก 1 คน เดินทางมาถึง ทสภ. เมื่อวันที่ 24 มีนาคม 2563 โดยสายการบิน Etihad Airways เที่ยวบินที่ EY402 มีกําหนดต่อเครื่องสายการบิน Bangkok Airways เพื่อเดินทางไปยังสาธารณรัฐแห่งสหภาพเมียนมา ซึ่งในวันที่ผู้โดยสารทั้ง 3 คน จะเดินทางต่อเครื่องนั้น ประเทศปลายทางประกาศปิดประเทศส่งผลให้เที่ยวบินถูกยกเลิก ทําให้ไม่สามารถเดินทางไปยังประเทศปลายทางได้ และไม่สามารถเดินทางกลับประเทศไนจีเรียได้เนื่องจากเที่ยวบินของสายการบิน Emirates และสายการบิน Etihad Airways ถูกยกเลิกเนื่องจากสถานการณ์ดังกล่าวเช่นกัน และเนื่องจากผู้โดยสารไม่ได้ขอวีซ่าเข้าประเทศไทย ทางกองบังคับการตรวจคนเข้าเมือง (บก.ตม.2) จึงไม่สามารถอนุญาตให้เข้าราชอาณาจักรไทยเพื่อพํานักรอได้ ทําให้ผู้โดยสารต้องพักรอในพื้นที่สําหรับผู้โดยสารขาออกของ ทสภ. เท่านั้น
อย่างไรก็ตามเพื่อดําเนินการช่วยเหลือผู้โดยสารที่ตกค้าง ฝ่ายพิธีการ บก.ตม.2 ได้ประสานสถานทูตไนจีเรียเพื่อให้การช่วยเหลือ และแจ้งให้สายการบินที่นําผู้โดยสารเข้ามารับผิดชอบดูแลอํานวยความสะดวกด้านต่าง ๆ ในช่วงระยะเวลาที่ผู้โดยสารรอให้มีเที่ยวบินเดินทางกลับประเทศ ซึ่งจากการสอบถามผู้โดยสารทั้ง 3 คน ยืนยันความต้องการเดินทางไปจุดหมายปลายทางเดิมและไม่เดินทางไปประเทศอื่น ซึ่งขณะนี้ประเทศปลายทางทั้ง 2 ประเทศยังคงประกาศปิดประเทศ สายการบิน Emirates จึงประสานให้ความช่วยเหลือผู้โดยสารเพื่อเดินทางกลับประเทศไนจีเรีย โดยต่อเครื่องที่สหรัฐอาหรับเอมิเรตส์ แต่เนื่องจากขณะนี้ประเทศสหรัฐอาหรับเอมิเรตส์ยังไม่รับผู้โดยสารต่อเครื่องทําให้ไม่สามารถเดินทางได้ จึงอยู่ระหว่างรอจนกว่าทางประเทศสหรัฐอาหรับเอมิเรตส์เปิดประเทศในวันที่ 4 มิถุนายน 2563 ทั้งนี้ เจ้าหน้าที่รักษาความปลอดภัย ทสภ. ได้ให้ความช่วยเหลือ เช่น การมอบอาหาร น้ําดื่ม และดูแลความเป็นอยู่ในเบื้องต้น รวมทั้งมีเจ้าหน้าที่สายการบินให้ความช่วยเหลือเป็นระยะ นอกจากนี้ผู้โดยสารได้รับการดูแลด้านสุขภาพจากด่านควบคุมโรคติดต่อระหว่างประเทศในการตรวจหาเชื้อไวรัส COVID-19 แล้วไม่พบเชื้อ
ทสภ. ตระหนักถึงการให้บริการด้วยใจ และการดูแลสุขภาพและอนามัยของผู้โดยสาร โดยบูรณาการทํางานร่วมกับ บก.ตม.2 ด่านควบคุมโรคติดต่อระหว่างประเทศ เจ้าหน้าที่สายการบินที่เกี่ยวข้อง เพื่อส่งผู้โดยสารไปยังประเทศปลายทางหรือกลับประเทศไนจีเรียให้เร็วที่สุดเมื่อสถานการณ์ COVID-19 คลี่คลายลง
รัฐบาลไทย-ข่าวทำเนียบรัฐบาล-​ กห. ยืนยันไม่ใช้พื้นที่ทหาร หาดเจ้าสำราญ บ่อฝ้ายและสวนสนประดิพัทธ์ เป็นพื้นที่ควบคุมโรค
วันจันทร์ที่ 9 มีนาคม 2563
​ กห. ยืนยันไม่ใช้พื้นที่ทหาร หาดเจ้าสําราญ บ่อฝ้ายและสวนสนประดิพัทธ์ เป็นพื้นที่ควบคุมโรค
พล.อ.ชัยชาญ ช้างมงคล รมช.กห. พร้อม ปล.กห. ได้เรียกประชุมหารือร่วมกับทุกเหล่าทัพ ณ ศาลาว่าการกลาโหม เพื่อเตรียมความพร้อมของกองทัพในการสนับสนุน สธ. รับมือกับการควบคุมการแพร่ระบาดของ COVID - 19
โดยสรุป กห. ยืนยันไม่ใช้พื้นที่ทหาร อาคารรับรอง หาดเจ้าสําราญ จว.พบ. รวมทั้ง อาคารรับรอง บ่อฝ้าย และ สวนสนประดิพัทธ์ จว.ปข. สนับสนุน สธ. เป็นพื้นที่ควบคุมโรค เนื่องจากประสานกับ สธ.และส่วนราชการในพื้นที่แล้วไม่เหมาะสม โดยจะใช้พื้นที่ ทร. อาคารรับรองเดิม อ.สัตหีบ จว.ชบ. สนับสนุนเป็นพื้นที่ควบคุมโรคกลุ่มแรงงานไทยในพื้นที่เสี่ยงที่เดินทางกลับจากเกาหลีใต้ ภายใต้การกํากับดูแลของ สธ.
อย่างไรก็ตาม หากสถานการณ์การแพร่ระบาดเกินระดับการควบคุม กห.โดยทุกเหล่าทัพ พร้อมจะสนับสนุนพื้นที่ควบคุมอื่นๆ โดยจะพิจารณาความเหมาะสมร่วมกับ สธ.ต่อไป สําหรับการทํางานของ รพ.ทหารในพื้นที่ต่างๆของภูมิภาค ได้จัดเตรียมความพร้อมสนับสนุนเป็น รพ.เฉพาะโรค เมื่อเกินขีดความสามารถในการสอบสวนโรคของ สธ.
ทั้งนี้ พล.อ.ชัยชาญ’ ได้ย้ํากับทุกเหล่าทัพว่า พล.อ.ประยุทธ์ จันทร์โอชา นรม.และรมว.กห.ได้กําชับ ขอให้ทุกเหล่าทัพ ถือว่าการแพร่ระบาดของ COVID - 19 เป็นภัยคุกคามความมั่นคงที่ต้องให้ความสําคัญยิ่ง โดยให้เตรียมความพร้อมกําลังพลและทรัพยากรทางทหาร สนับสนุนการทํางานของ สธ.อย่างเต็มกําลัง ทั้งนี้ให้ประสานการทํางานร่วมกับหน่วยงานของ สธ.และส่วนราชการอื่นในทุกระดับอย่างใกล้ชิด พร้อมทั้งขอให้ ยังคงเข้มสนับสนุนบุคลากรทางการแพทย์กับ สธ.ในการคัดกรองกลุ่มเสี่ยงในพื้นที่ท่าอากาศยานนานาชาติและด่านชายแดน อย่างต่อเนื่องกันไปจนกว่าสถานการณ์จะคลี่คลาย
รัฐบาลไทย-ข่าวทำเนียบรัฐบาล-นายกรัฐมนตรี และภริยาทำบุญตักบาตรพระสงฆ์ จำนวน 570 รูป เพื่อบำเพ็ญกุศลเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันอังคารที่ 23 ตุลาคม 2561
นายกรัฐมนตรี และภริยาทําบุญตักบาตรพระสงฆ์ จํานวน 570 รูป เพื่อบําเพ็ญกุศลเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
นายกรัฐมนตรี และภริยาทําบุญตักบาตรพระสงฆ์ จํานวน 570 รูป เพื่อบําเพ็ญกุศลเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2561) เวลา 06.15 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยานายกรัฐมนตรีทําบุญตักบาตรพระสงฆ์ จํานวน 570 รูป เพื่อบําเพ็ญกุศลเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัวโดยมีคณะองคมนตรี คณะรัฐมนตรี และคู่สมรส เลขาธิการนายกรัฐมนตรีส่วนราชการในพระองค์ผู้บัญชาการ เหล่าทัพและผู้บัญชาการตํารวจแห่งชาติ หัวหน้าส่วนราชการอิสระ และประชาชนร่วมพิธีอย่างพร้อมเพรียง
ทั้งนี้ ในเวลา 19.00 น.นายกรัฐมนตรีจะเป็นประธานพิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระจุลจอมเกล้าเจ้าอยู่หัว ณ ท้องสนามหลวง โดยขอเชิญชวนประชาชนแต่งกายด้วยเสื้อโทนสีชมพูในวันอังคารที่ 23 ตุลาคมนี้ อย่างพร้อมเพรียงกันทั่วประเทศ
----------------------------------------------------------